Minto kalns
Koordinātas: 71°47′S 168°45′E﻿ / ﻿71.783°S 168.750°E﻿ / -71.783; 168.750 Minto kalns (angļu: Mount Minto) ir 4165 m augsts kalns Transantarktīdas kalnu sistēmā Admiralitātes kalnu centrālajā daļā. Kalnu 1841. gada janvārī atklāja Džeimsa Rosa ekspedīcija un nosauca par godu tā laika Britu Admiralitātes pirmajam lordam Gilbertam Eliotam-Marejam-Kininmondam, 2. Minto grāfam. Virsotni pirmie iekaroja austrāliešu alpīnisti Gregs Mortimers, Linkolns Halls, Džonatans Česters, Lails Kloss, Kriss Hiltons un Glens Singlmens 1988. gada 18. februārī.